CELEX: 62007CJ0115
Language: sk
Date: 2007-09-27
Title: Rozsudok Súdneho dvora (šiesta komora) z 27. septembra 2007. # Komisia Európskych spoločenstiev proti Českej republike. # Nesplnenie povinnosti členským štátom - Smernica 2004/27/ES - Zvláštne liečivá - Lieky na humánne použitie - Neprebratie v stanovenej lehote. # Vec C-115/07.

Rozsudok Súdneho dvora (šiesta komora) z 27. septembra 2007 – Komisia/Česká republika
      (vec C‑115/07)
      „Nesplnenie povinnosti členským štátom – Smernica 2004/27/ES – Zvláštne liečivá – Humánne lieky – Neprebratie v stanovenej lehote“
      Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty stanovenej odôvodneným stanoviskom (článok 226 ES) (pozri bod 9)
      Predmet
      
         
               Nesplnenie povinnosti členským štátom – Neprijatie všetkých ustanovení potrebných na dosiahnutie súladu so smernicou Európskeho
                  parlamentu a Rady 2004/27/ES z 31. marca 2004, ktorou sa mení a dopĺňa smernica 2001/83/ES o právnych predpisoch spoločenstva,
                  týkajúcich sa liekov na humánne použitie (Ú. v. ES L 136, s. 34; Mim. vyd. 13/034, s. 262), v stanovenej lehote
               
            Výrok
      
         
                  1.
               
               
                  
               
               
                  	Česká republika si tým, že v stanovenej lehote neprijala všetky zákony, iné právne predpisy a správne opatrenia potrebné na
                     dosiahnutie súladu so smernicou Európskeho parlamentu a Rady 2004/27/ES z 31. marca 2004, ktorou sa mení a dopĺňa smernica
                     2001/83/ES o právnych predpisoch spoločenstva, týkajúcich sa liekov na humánne použitie, nesplnila povinnosti, ktoré jej vyplývajú
                     z článku 3 tejto smernice.
                  
               
            
         
                  2.
               
               
                  
               
               
                  	Česká republika je povinná nahradiť trovy konania.